"Râuri de aur“, fotografiate de un astronaut NASA în pădurea amazoniană. Ce reprezintă de fapt.
Un astronaut NASA a surprins într-o imagine "râuri de aur“. Fotografia a fost făcută în pădurea amazoniană. Imaginea, făcută publică la începutul acestei luni, a fost realizată pe 24 decembrie.
O imagine surprinsă de NASA în pădurea amazoniană te induce în eroare. Dar ceea ce par a fi "râuri de aur“ care străbat pădurea amazoniană, din regiunea Madre de Dios din Peru, sunt de fapt acumulări de noroi toxic, scrie CNN.Imaginea oferită de NASA arată râul Inambari și o serie de gropi înconjurate de zone defrișate, pline de noroi. Strălucirea cu efect de "aur“ este rezultatul reflectării luminii soarelui în sute de gropi pline cu apă și noroi.Gropile vizibile din satelit ar fi fost săpate de mineri independenți, care erau în căutarea unor comori antice de pe Amazon, potrivit site-ului NASA Earth Observatory, care a publicat fotografia făcută de unul din astronauții săi.Totuși, în respectiva zonă chiar există foarte mult aur. Exploatarea independentă de aur, la care participă zeci de mii de oameni, face ca regiunea Madre de Dios să fie una dintre cele mai mari industrii miniere neînregistrate din lume, anunță NASA.Fotografia, făcută publică la începutul acestei luni, a fost realizată pe 24 decembrie.